CELEX: 32017D2354
Language: et
Date: 2017-12-14 00:00:00
Title: Komisjoni rakendusotsus (EL) 2017/2354, 14. detsember 2017, millega lubatakse vastavalt Euroopa Parlamendi ja nõukogu määrusele (EÜ) nr 258/97 laiendada toidu uuendkoostisosa õlisalvei (Salvia hispanica) seemnete kasutusala (teatavaks tehtud numbri C(2017) 8470 all)

16.12.2017   
            
            
               ET
            
            
               Euroopa Liidu Teataja
            
            
               L 336/49
            
         KOMISJONI RAKENDUSOTSUS (EL) 2017/2354,
   14. detsember 2017,
   millega lubatakse vastavalt Euroopa Parlamendi ja nõukogu määrusele (EÜ) nr 258/97 laiendada toidu uuendkoostisosa õlisalvei (Salvia hispanica) seemnete kasutusala
   
      
         (teatavaks tehtud numbri C(2017) 8470 all)
      
   
   (Ainult ingliskeelne tekst on autentne)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 27. jaanuari 1997. aasta määrust (EÜ) nr 258/97 uuendtoidu ja toidu uuendkoostisosade kohta, (1) eriti selle artiklit 7,
   ning arvestades järgmist:
   
               (1)
            
            
               Komisjoni otsusega 2009/827/EÜ (2) on vastavalt määrusele (EÜ) nr 258/97 lubatud viia toidu uuendkoostisosana turule õlisalvei (Salvia hispanica) seemneid kasutamiseks leivatoodetes.
            
         
               (2)
            
            
               Komisjoni rakendusotsusega 2013/50/EL (3) on vastavalt määrusele (EÜ) nr 258/97 lubatud viia toidu uuendkoostisosana turule õlisalvei (Salvia hispanica) seemneid kasutamiseks järgmistes täiendavates toidugruppides: küpsetatud tooted, hommikusöögihelbed, puuviljade, pähklite ja seemnete segud ning müügipakendis õlisalvei seemned.
            
         
               (3)
            
            
               18. septembril 2015 väljastas Iirimaa toiduohutusamet kirjaliku nõusoleku, millega lubatakse vastavalt määrusele (EÜ) nr 258/97 laiendada toidu uuendkoostisosa õlisalvei (Salvia hispanica) seemnete kasutusala täiendavatele toidugruppidele, täpsemalt puuviljamahladele ja puuviljamahlade segudele.
            
         
               (4)
            
            
               5. septembril 2016 esitas äriühing MEGGLE Hrvatska d.o.o. Horvaatia pädevale asutusele taotluse laiendada toidu uuendkoostisosa õlisalvei (Salvia hispanica) seemnete kasutusala täiendavale toidugrupile, täpsemalt jogurtitele.
            
         
               (5)
            
            
               Horvaatia pädev asutus esitas 11. jaanuaril 2017 esialgse hindamisaruande. Kõnealuses aruandes jõuti järeldusele, et õlisalvei (Salvia hispanica) seemnete kasutusala laiendamine ja kavandatud piirnormid vastavad määruse (EÜ) nr 258/97 artikli 3 lõikes 1 sätestatud uuendtoidu kriteeriumidele.
            
         
               (6)
            
            
               Komisjon edastas esmase hindamisaruande teistele liikmesriikidele 16. jaanuaril 2017.
            
         
               (7)
            
            
               Määruse (EÜ) nr 258/97 artikli 6 lõike 4 esimeses lõigus sätestatud 60-päevase ajavahemiku jooksul esitas mitu liikmesriiki põhjendatud vastuväiteid, mis olid eelkõige tingitud ebapiisavast teabest. Liikmesriigid ja komisjon jäid taotleja esitatud lisaselgitustega rahule.
            
         
               (8)
            
            
               Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Õlisalvei (Salvia hispanica) seemneid, mida on kirjeldatud käesoleva otsuse lisas, võib lasta liidu turule toidu uuendkoostisosana, mida kasutatakse jogurtis ning mille maksimaalne sisaldus on 1,3 g terveid õlisalvei seemneid 100 g jogurti kohta või 4,3 g terveid õlisalvei seemneid 330 g jogurti (1 portsjon) kohta.
   Artikkel 2
   Nimetus, mis kantakse käesoleva otsusega lubatud toidu uuendkoostisosa õlisalvei (Salvia hispanica) seemneid sisaldava toidu märgistusele, on „õlisalvei (Salvia hispanica) seemned“.
   Artikkel 3
   Käesolev otsus on adresseeritud ettevõtjale MEGGLE Hrvatska d.o.o., Zeleno polje 34, 31 000 Osijek, Horvaatia.
   
      Brüssel, 14. detsember 2017
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 43, 14.2.1997, lk 1.
   
      (2)  Komisjoni 13. oktoobri 2009. aasta otsus 2009/827/EÜ, millega lubatakse vastavalt Euroopa Parlamendi ja nõukogu määrusele (EÜ) nr 258/97 viia toidu uuendkoostisosana turule õlisalvei (Salvia hispanica) seemned (ELT L 294, 11.11.2009, lk 14).
   
      (3)  Komisjoni 22. jaanuari 2013. aasta rakendusotsus 2013/50/EL, millega lubatakse vastavalt Euroopa Parlamendi ja nõukogu määrusele (EÜ) nr 258/97 laiendada toidu uuendkoostisosa õlisalvei (Salvia hispanica) seemnete kasutusala (ELT L 21, 24.1.2013, lk 34)
   
      LISA
      
         ÕLISALVEI (SALVIA HISPANICA) SEEMNETE KIRJELDUS
      
      
         Kirjeldus
      
      Õlisalvei (Salvia hispanica) on suvine üheaastane rohttaim, mis kuulub huulõieliste sugukonda. Pärast saagikoristust puhastatakse seemned mehaaniliselt. Õied, lehed ja taime muud osad eemaldatakse.
      
         Õlisalvei (Salvia hispanica) seemnete koostis
      
      
                  Kuivaine
               
               
                  91–96 %
               
            
                  Valgud
               
               
                  19–25,6 %
               
            
                  Rasvad
               
               
                  28–34 %
               
            
                  Süsivesikud (1)
                  
               
               
                  24,6–41,5 %
               
            
                  Toorkiud (2)
                  
               
               
                  20–32 %
               
            
                  Tuhk
               
               
                  4–6 %
               
            
         (1)  Süsivesikud, sh väärtuslikud kiudained (EL: kõik omastatavad süsivesikud, st suhkur ja tärklis)
      
         (2)  Toorkiud on kiudaine osa, mis koosneb peamiselt mitteseeditavast tselluloosist, pentosaanidest ja ligniinist.